Езоп
Костенурка и орел

Превод от старогръцки: Тодор Сарафов, 1967

chitanka.info

Една костенурка замолила орела да я научи да лети. Той я предупредил, че това не е пригодно за природата й, но тя настоявала на своята молба. Тогава орелът я сграбчил в ноктите си, вдигнал се високо, после я пуснал. А тя паднала върху скалите и загинала.

Баснята показва, че мнозина поради амбициозност не се вслушват в съветите на по-умните и сами вредят на себе си.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.